Bíter

Un bíter (de l'anglés bitter, "amargo") yera en orichen un preparau de hierbas y citricos en solución hidroalcolica (licor) u de glicerina con gusto amargo u agridolce. Orichinalment se creyoron como medecinas dichestivas. Con un elevau grau alcolico (dica o 45%), yeran por un regular consumius en chicotas cantidaz, u adhibius como achents aromatizants.

Actualment encara existen bebidas pareixidas a la orichinal angostura, creyada en Venezuela (en a ciudat d'o mesmo nombre) por un medico alemán. Son bíters que, amás d'a crosta de l'árbol dito angostura, contienen extractos de radiz de chonza, y que por iste motivo se fan servir pa resolver ansias moderadas u como estimuladors de l'apetito, encara que hue lo día se fan servir mas como bebidas aperitivas u como saborizants en cóctels.

Ingredients habituals incluyen: crosta d'angostura, cascarilla, caixafistola, chonza, piels de naranchas, y quinina. Os bíters se preparan por infusión u destilación, emplegando hierbas aromaticas, crostas, radices u fruitos en función d'a suya sabor y propiedaz.

 Referencias 

 Vinclos externos 

Categoría:Cóctels
Categoría:Licors